CELEX: 22003A1223(01)
Language: hr
Date: 2003-12-10 00:00:00
Title: Sporazum između Europske zajednice i Australije kojim se izmjenjuje Sporazum o trgovini vinom

03/Sv. 030
            
            
               HR
            
            
               Službeni list Europske unije
            
            
               164
            
         22003A1223(01)
   
               L 336/100
            
            
               SLUŽBENI LIST EUROPSKE UNIJE
            
            
               10.12.2003.
            
         
      SPORAZUM
   
   između Europske zajednice i Australije kojim se izmjenjuje Sporazum o trgovini vinom
   EUROPSKA ZAJEDNICA, dalje u tekstu „Zajednica”, s jedne strane,
   i
   AUSTRALIJA, s druge strane,
   uzimajući u obzir Sporazum između Zajednice i Australije o trgovini vinom, potpisan u Bruxellesu i Canberri 26. odnosno 31. siječnja 1994., kako je zadnje izmijenjen Sporazumom od 6. kolovoza 2002.,
   budući da:
   Prilog I., točka 1 (b) Sporazumu odobrava korištenje kationskih izmjenjivačkih smola za stabilizaciju australskog vina koje se uvozi i prodaje u Zajednici; to se odobrenje daje privremeno do 30. lipnja 2003.
   Do konačne odluke o tretmanu pomoću kationskih izmjenjivačkih smola, odobrenje tog tretmana za australska vina treba produžiti do 30.lipnja 2004.,
   SPORAZUMJELI SU SE:
   Članak 1.
   Sporazum između Europske zajednice i Australije o trgovini vinom, potpisan u Bruxellesu i Canberri 26. odnosno 31. siječnja 1994., kako je zadnje izmijenjen Sporazumom od 6. kolovoza 2002., mijenja se kako slijedi:
   U Prilogu I., točki 1.(b) datum „30. lipnja 2003.” zamjenjuje se datumom „30. lipnja 2004.”.
   Članak 2.
   Ovaj Sporazum stupa na snagu 1. srpnja 2003.
   Članak 3.
   Ovaj je Sporazum sastavljen u dva izvornika na španjolskom, danskom, njemačkom, grčkom, engleskom, francuskom, talijanskom, nizozemskom, portugalskom, finskom i švedskom jeziku, pri čemu je svaki tekst jednako vjerodostojan.
   
      U POTVRDU TOGA dolje potpisani potpisali su ovaj Sporazum.
      Sastavljeno u Bruxellesu 10. prosinca 2003.
      
         
            Za Australiju
         
         Michael J. TAYLOR
         
      
      
         
            Za Europsku zajednicu
         
         José Manuel SILVA RODRIGUEZ